als_Latn dik_Latn sag_Latn
Ojektiva madhorë
Nemanja Vidic: Unë mendoj pozitivisht. Shoh nga sezoni i ri dhe kam besim se mund të bëjmë gjëra të mëdha me Interin.
Politiko
E Enjte, 24 Korrik 2014 | 11:05
0 Komente.
Interi po vijon me intensitet të madh seancat stërvitore në Washington të Shteteve të Bashkuara të Amerikës, ku skuadra zikaltër ndodhet prej pak ditësh, pasi do të marrë pjesë në turneun veror “Guinness International Champions Cup”.
Nga qendra stërvitore e Interit në Catholic University of America për mediat foli një nga blerjet e reja të 18-herë kampionëve të Italisë, mbrojtësi Nemanja Vidic. Fillimisht lojtari serb u përqendrua te përgatitjet e skuadrës në këto tre javë të para të fazës përgatitore, ndërkohë që foli edhe për pritshmëritë që ka për sezonin e ri.
“Unë mendoj pozitivisht. Shoh nga sezoni i ri dhe kam besim se mund të bëjmë gjëra të mëdha. Është e vërtetë që skuadra përbëhet nga lojtarë të rinj në moshë dhe është në fazë tranzicioni megjithatë kjo nuk do të thotë që ne nuk mund të shpresojmë. Kemi një grup të mirë futbollistësh dhe në tre javët e para përgatitjet kanë ecur shumë mirë”.
Edhe në këtë sezon Interi nuk do të marrë pjesë në Uefa Champions League, megjithatë Vidic mendon se edhe Europa League është një kompeticion i rëndësishëm ku skuadra duhet të synojë patjetër trofeun.
“Mendoj se kompeticionet europiane janë të rëndësishëm për çdo futbollist. Është e vërtetë që Europa League nuk është Champions League, por pavarësisht kësaj edhe aty marrin pjesë shumë klube të mira. Ne duhet fillimisht të kualifikohemi në fazën e grupeve dhe më pas të shohim se deri ku mund të arrimë”.
Në turneun amerikan, Interi do të sfidojë skuadra të mëdha si Reali Madridit, Manchester United dhe Roma. Sipas 32-vjeçarit këto përballje do t’u shërbejnë zikaltërve për t’u rritur akoma edhe më shumë si skuadër.
“Është shumë e rëndësishme për ne që të testojmë vetveten me kundërshtarë shumë të fortë. Ne do të luajmë përballë ekipeve me emër të futbollit Botëror dhe do të kemi kundër lojtarë të nivelit shumë të lartë. Duhet të japim maksimumin për të bërë një paraqitje sa më të mirë”.
Në këtë merkato vere Interi është në kërkim të një sulmuesi për të përforcuar repartin e avancuar. Një prej lojtarëve që drejtuesit zikaltër po ndjekin me vëmendje është Javier Hernandez. I pyetur mbi mundësinë e një transferimi të mundshëm të ish shokut të skuadrës te Interi, Vidic u përgjigj në këtë mënyrë.
“Unë kam luajtur me Chicariton, ai është një lojtar shumë i mirë që do t’i bënte punë çdo skuadre. Të shohim se çdo të ndodhë në javët e ardhshme. Ne kemi në ekip shumë lojtarë të mirë megjithatë afrimi i një tjetër elementi të rëndësishëm besoj se do të na përmirësonte edhe më shumë”.
luo_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn